אתה מתאמן לפעמים אם אתה מתאמן לנפח את השרירים, ומארגן לעצמך, וזה לא פשוט, משהו לאכול ואז אתה חוזר לעמדת השמירה שלך על הספה, עם הסיגריה, ליד המאפרה הו, איזה יום יפה היה לנו היום, לפחות לא שכחנו את הילדה שלא נולדה באוטו באמצע החום והיא מתה. וגם האישה שלא התחתנת איתה לא מבלבלת את המוח, וגם הילדים די בשקט, ואין בעיות והם לא צריכים כלום, כי הם לא נולדו. ואיזה קשה היה בעבודה, כל היום להתרוצץ ולסדר את המאפרה מול הסיגריה. ולא צריך ללכת למוסך כי אין אוטו, בגלל זה גם לא שכחת את הילדה, כי גם אין ילדה.